hotchpotch/miracl-hf-unified huggingface dataset:
লা তোমাতিনা
লা তোমাতিনা () হচ্ছে একটি উৎসব যা ভূমধ্যসাগর থেকে ৩০ কিলোমিটার দূরে পূর্ব স্পেনের বালেন্সিয়া (valencia) প্রদেশের শহর বুনিয়ল-এ অনুষ্ঠিত হয়। এই টমেটো যুদ্ধে প্রতিযৈরা একজন অন্যজনের দিকে আনন্দ করে টমেটো নিক্ষেপ করে। ১৯৪৫ সাল থেকে আগস্ট মাসের শেষ সপ্তাহে অনুষ্ঠিত হয়। এই সময়ে সপ্তাহব্যাপী বুনিয়লে উৎসব চলে।
১৯৪৪/৪৫ থেকে বুনিয়ল শহরে ঐতিহ্য হিসেবে লা তোমাতিনার আয়োজন করা হচ্ছে। তবে এই উৎসবের প্রেক্ষাপট হিসেবে কারো কাছেই সুনির্দিষ্ট কোন তথ্য নেই। কেউই জানেনা কিভাবে এই উৎসবের পেছনের ঘটনা। তবে একটি জনপ্রিয় মতবাদ আছে। একবার শহরে উৎসব চলার সময়ে শহরের জনগণ কোন কারণে ক্ষিপ্ত শহরের কাউন্সিল ব্যক্তিকে টমেটো নিয়ে আক্রমন করে। এটা এমনি জনপ্রিয় হয় যে বছরের পর বছর শহরের লোকেরা মজা করার জন্য টমেটো যুদ্ধের আয়োজন করতে থাকে। ১৯৫৭ সাল থেকে জনপ্রিয় এই অনুষ্ঠান আনুষ্ঠানিক আয়োজন করা হয় এবং কিছু নিয়ম চালু করা হয়। পরবর্তী বছর গুলোতে নিয়মকানুনের অনেক পরিমার্জন ঘটে।
১৯৭৫ সাল থেকে বুনিয়ল শহরের প্যাট্রন লস ক্লাভেরিয়স দে স্যান লুইস বারত্রান পুরো উৎসবের আয়োজন করেন এবন সকল টমেটো সরবরাহ করেন। এর আগে স্থানীয়রা নিজেরাই টমেটোর ব্যবস্থা করতেন। ১৯৮০ সাল থেকে শহরের কাউন্সিল উৎসব আয়োজনের দ্বায়িত্ব গ্রহন করে। ২০১ সাল থেকে শহরের অফিশিয়াল উৎসবে নিরাপত্তার খাতিরে প্রবেশ মূল্য নির্ধারণ এবং অংশগ্রহনকারীদের সংখ্যা সীমিত করে।
সাধারণত ঘন্টাব্যাপী টমেটো যুদ্ধ অনুষ্ঠিত হয়। পুরো শহর চত্বর টমেটোর পেস্টে থকথক করে। এরপরে অগ্নিনির্বাপন ট্রাক গুলি তাদের পথে হোস নামিয়ে দেয়। স্থানীয়রাও পানির লাইন সরবরাহ করে। প্রতিযোগীরা শরীর থেকে টমেটো রস ধুয়ে ফেলতে এসব পানির লাইন ব্যবহার করেন। অনেক অংশগ্রহনকারীরা লস পেনোনেস পুলে চলে যান। অনুষ্ঠানশেষে গ্রামের রাস্তা সম্পূর্ণ রুপে পরিষ্কার করা হয় যাতে টমেটোর এসিডিটি এবং সংক্রমন না ঘটে।
২০১৩ সাল থেকে লা তোমাতিনা প্রতিযোগীতার জন্য টিকেট বিক্রির ব্যবস্থা করা হয়েছে যাতে অংশগ্রহনকারীদের উত্তম নিরাপত্তা এবং বেশী আনন্দের সংস্থান করা সম্ভব হয়। ২০১৫ সালে প্রায় ১৪৫,০০০ কেজি টমেটো ছোড়া হয়। বিভিন্ন দেশের নাগরিকেরা তোমাতিনা উৎসবে যোগ দেয়।
সিটি কাউন্সিল উৎসব এবং অংশগ্রহনকারীদের নিরাপত্তার স্বার্থে অল্প কিছু নিয়ম জারী করেন। 
১। টমেটো ছোড়ার আগে ভালো করে চটকে নিতে হবে যাতে কোন প্রকার আঘাতের ঘটনা না ঘটে। 
২। টমেটো ভিন্ন অন্য কোন কিছুই ছোড়া যাবে না। 
৩। অংশগ্রহনকারীদের অবশ্যই ট্রাক এবং লরি চলাচলের পথ দিতে হবে। 
৪। টমেটো প্রতিযোগীতা শেষ ঘোষণা করার পরে আর কোন টমেটো ছোড়া যাবে না।
বুনিয়লে অনুষ্ঠিত লা তোমাতিনা দেখে পৃথিবীর অনেক দেশ উদ্বুদ্ধ হয়ে অনুরুপ প্রতিযোগীতার আয়োজন করে থাকে।
হারুন-উর রশিদ (বীর প্রতীক)
হারুন-উর রশিদ (জন্ম: ১৯৫৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
হারুন-উর রশিদ-এর জন্ম কিশোরগঞ্জ জেলার বাজিতপুর ‍উপজেলায়। তাঁর বাবার নাম সুলতান ভূঁইয়া এবং মায়ের নাম উমরিচান বেগম। তাঁর স্ত্রীর নাম হীরাঝিল বেগম। এ দম্পতির তিন ছেলে ও এক মেয়ে।
১৯৭১ সালে হারুন-উর রশিদ টাঙ্গাইলের মির্জাপুর সংলগ্ন গড়াইয়ে একটি বস্ত্র কারখানায় চাকরি করতেন। মুক্তিযুদ্ধ শুরু হলে তিনি নিজ এলাকা বাজিতপুরে চলে যান। ভারতে ইকো ওয়ান ট্রেনিং সেন্টারে প্রশিক্ষণ নেন। এরপর মেজবাহ উদ্দিন খানের নেতৃত্বে দেশে আসেন। তাঁর দলনেতা ছিলেন মুজিবুর রহমান মাস্টার। হারুন-উর রশিদ কিশোরগঞ্জ জেলার ভৈরব উপজেলার ছয়ছটি, কুলিয়ারচর, নরসিংদী জেলার হাঁটুভাঙ্গা ও বেলাবসহ আরও কয়েকটি স্থানে যুদ্ধ করেন। বেলাব যুদ্ধে পাকিস্তানি বাহিনীর ব্যাপক ক্ষয়ক্ষতি হয়। এই যুদ্ধে তিনি যথেষ্ট কৃতিত্ব দেখান।
১৯৭১ সালের ২০ অক্টোবর গণবাহিনীর দেড় শ মুক্তিযোদ্ধা তিন দলে বিভক্ত হয়ে রাতের অন্ধকারে নিঃশব্দে এগিয়ে চলেছেন। তাঁরা ঘড়ির কাঁটায় রাত সাড়ে তিনটা বাজার সঙ্গে সঙ্গে সরারচর রেলস্টেশন ও পার্শ্ববর্তী পাকিস্তানি অবস্থানে আক্রমণ করবেন। মুক্তিযোদ্ধা হারুন-উর রশিদও একটি দলের সঙ্গে রয়েছেন। সরারচরের অবস্থান কিশোরগঞ্জ জেলার বাজিতপুর উপজেলায়। মুক্তিযুদ্ধ চলাকালে এই রেলস্টেশনের গুরুত্ব ছিল অপরিসীম। পরিকল্পনামতো মুক্তিযোদ্ধাদের একটি দল মাইনের সাহায্যে নিকটবর্তী ঝুমাপুর রেলসেতু ধ্বংস করে। দ্বিতীয় দল বিস্ফোরণের শব্দ শোনার সঙ্গে সঙ্গে সরারচর রেলস্টেশনে অবস্থানরত রাজাকারদের ওপর আক্রমণ করে। তৃতীয় দল একই সময়ে পার্শ্ববর্তী শিবনাথ স্কুলে অবস্থানরত পাকিস্তানি ৭০ উইং রেঞ্জার্স ফোর্সের ওপর আক্রমণ করে। সে সময় রেঞ্জার্স ফোর্স পাকিস্তান সেনাবাহিনীর সঙ্গে সংযুক্ত ছিল। সরারচর রেলস্টেশনে দুজন রাজাকার নিহত হয়। অন্যরা আহত অবস্থায় পালিয়ে যায়। শিবনাথ স্কুলে কয়েকজন রাজাকার ও রেঞ্জার্স ফোর্সের একজন নিহত হয়। পরের দিন ও সারা রাত সব মুক্তিযোদ্ধা মিলে শিবনাথ স্কুলে অবস্থানরত পাকিস্তানি রেঞ্জার্স ও রাজাকারদের অবরোধ করে রাখেন। তখন এখানে তুমুল যুদ্ধ হয়। শেষ রাতে পাকিস্তানি রেঞ্জার্স ও রাজাকাররা সরারচর থেকে পালিয়ে যায়। এই যুদ্ধে মুক্তিবাহিনীর ছয়জন শহীদ ও কয়েকজন আহত হন। সরারচরের যুদ্ধে মুক্তিযোদ্ধা হারুন-উর রশিদ যথেষ্ট সাহস ও বীরত্ব প্রদর্শন করেন। এ যুদ্ধে বিশেষ অবদানের জন্য তিনি বীর প্রতীক খেতাব পান।
ঢালী আল মামুন
ঢালী আল মামুন বাংলাদেশের একজন প্রতিশ্রুতিময় চিত্রকর। তাঁর জন্ম ১৯৫৮ খ্রিস্টাব্দে চাদঁপুর জেলায়।বর্তমানে তিনি চট্টগ্রাম বিশ্ববিদ্যালয়ের চারুকলা ইনস্টিটিউটে অধ্যাপক হিসেবে দায়িত্ব পালন করছেন।
১৯৮২ সালে চট্টগ্রাম বিশ্ববিদ্যালয় থেকে চারুকলা বিষয়ে স্নাতকোত্তর পাশ করেন। ১৯৯৩-৯৪ সালে জার্মান সরকারের বৃত্তি নিয়ে চারুশিল্পে উচ্চতর ডিএএডি কোর্স সম্পন্ন করেন।
২০০০ সালে তিনি বাংলাদেশের প্রধান স্বীকৃতি সমূহের মধ্যে অন্যতম বাংলাদেশ শিল্পকলা একাডেমী পদক পান। ২০০৬ সালে ঢাকায় আয়োজিত দ্বাদশ এশীয় চারুকলা প্রদর্শনীতে গ্র্যান্ড পুরস্কার পান।২০১৩ সালে ইতালির ভেনিসে আয়োজিত ৫৫তম বিয়েনালে তিনি বাংলাদেশের প্রতিনিধিত্ব করেন।
বাংলাদেশেও এর প্রভাব পড়ছে ব্যাপক আকারে গত ৮০ দশকে এদেশের শিল্পীদের একটা দল প্রাচীন পথ থেকে দূরে সরে এক নতুন পথে হাটঁতে শুরু করেছিল। ঐ দলটির নাম ছিল "সময়"। আর এই "সময়" দলটি অন্যতম নেতৃত্বস্থানীয় একজন হলেন শিল্প ঢালী আল মামুন। আরো ছিলেন নিসার হোসেন,আজিজ শরাফী, ওয়াকিলুর রহমান, দিলারা বেগম জলি, হাবিবুর রহমান, শিশির ভট্টাচার্য্যের মতো ‘সময়’ গোষ্ঠীর শিল্পীরা, যাঁরা বিমূর্ত চিত্ররীতির জেঁকে বসা আধিপত্যের বিরুদ্ধে বীতস্পৃহ হয়ে পড়েছিলেন। তাঁদের প্রতিবাদ কেবল চিত্ররীতির বিরুদ্ধেই ছিল না। তাঁদের মনে হয়েছিল, সেই চিত্ররীতি দেশের সমকালীন ইতিহাসের অভিজ্ঞতাকে নাকচ করে দিচ্ছে, শিল্পকর্মকে পর্যবসিত করেছে ক্যানভাসের নিছক উপরিতলের বর্ণভঙ্গিমায়।সহ দেশে-বিদেশে সরকারি ও বেসরকারি প্রতিষ্ঠান ও ব্যক্তির সংগ্রহে আছে তাঁর শিল্পকর্ম।
করুণা ঘোষ
করুণা ঘোষ ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
করুণা ঘোষ ১৯৪২ সালে 'ভারত ছাড়ো' আন্দোলনে যোগ দিয়েছিলেন এবং এর ফলে গ্রেপ্তার হন। তিনি নিরাপত্তারূপে প্রেসিডেন্সি জেলে বন্দী ছিলেন ।
কিরণবালা রুদ্র
কিরণবালা রুদ্র ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
কিরণবালা রুদ্র ১৮৯৯ সালে ঢাকা জেলার বিক্রমপুরে জন্মগ্রহণ করেন। তার পিতার নাম শশীকুমার দে ও মাতার নাম রাজবালা দেবী। পরিবার থেকেই দেশ প্রেমের প্রেরণা পান তিনি।
কিরণবালা রুদ্র ১৫ বছর বয়সে মুকুন্দদাশের ও তাঁর পিতার স্বদেশ-প্রেম প্রচারে প্রভাবিত হন। অসহযোগ ও বিভিন্ন জাতীয় আন্দোলনের যোগ দেন। ১৯৩২ সালে 'আইন অমান্য আন্দোলন'এ অংশ নেন এবং গ্রেপ্তার হন। ১৯৪২ সালের আন্দোলনে তিনি যোগ দেন এবং সেই সালে অক্টোবর মাসে গ্রেপ্তার হন। তিনি সমাজ সেবা ও বিপ্লবী কর্মকান্ডে জড়িত ছিলেন। পরে তিনি ভুদান-যঞ্জের সাথে জড়িতছিলেন।
বৃহত্তর ঢাকা
ঢাকা মেগাসিটি বা বৃহত্তর ঢাকা শহর হল বাংলাদেশের রাজধানি ঢাকা ও এর পার্শ্ববর্তী এলাকাসমূহ নিয়ে গঠিত বাংলাদেশের সবচেয়ে বড় পুঞ্জীভূত নগর এলাকা। চারটি মহানগর- ঢাকা উত্তর, ঢাকা দক্ষিণ, নারায়ণগঞ্জ ও গাজীপুর, দুটি বড় শহর- সাভার ও কেরানীগঞ্জ, চারটি সেনানিবাস- ঢাকা, মিরপুর, সাভার ও রাজেন্দ্রপুর এবং কয়েকটি ছোট শহর নিয়ে বৃহত্তর ঢাকা শহর গঠিত।
বৃহত্তর ঢাকার জনসংখ্যাঃ
১৯৯১, ২০০১ ও ২০১১ সালের আদমশুমারির তথ্যের ভিত্তি অনুযায়ী বৃহত্তর ঢাকা শহরের বর্তমান জনসংখ্যা ১ কোটি ৭০ লক্ষ। এই মেগাসিটির বাৎসরিক জনসংখ্যা বৃদ্ধির হার ৩ দশমিক ৮২ শতাংশ। এর মধ্যে ঢাকা মহানগর এলাকায় (ঢাকা উত্তর ও দক্ষিণ সিটি করপোরেশন) বছরে জনসংখ্যা বৃদ্ধির হার ৩.১৮ শতাংশ, কেরানীগঞ্জে ২.৭৫ শতাংশ, নারায়ণগঞ্জ মহানগর ও বন্দর এলাকায় যথাক্রমে ৪.০৫ ও ২.২৩ শতাংশ, গাজীপুর মহানগরীতে ৭.৪২ শতাংশ এবং সাভারে এই হার ৮.৫৯ শতাংশ যা মেগাসিটি এলাকার মধ্যে সবচেয়ে বেশি। বাংলাদেশের মোট জনসংখ্যার ১০ শতাংশ এই মেগাসিটিতে বাস করে।
ঈমান বিশ্ববিদ্যালয়
ঈমান বিশ্ববিদ্যালয় (অন্য নাম আল-ঈমান বিশ্ববিদ্যালয়, ইল-ঈমান বিশ্ববিদ্যালয়, বা আল ইমান বিশ্ববিদ্যালয়; ; "Jāmiʿat al-Īmān") হল সুন্নি ইসলাম কর্তৃক প্রতিষ্ঠিত ১৯৯৩ সালের একটি ধর্মীয় বিদ্যালয় (মাদরাসা)। যেটি ইয়েমেনের সানায় অবস্থিত। "আল-ঈমান" অর্থ "বিশ্বাস"।
২০১০ সালের জানুয়ারির, প্রতিবেদন অনুযায়ী তখন ছিল মোট ৬,০০০ জন শিক্ষার্থী।
এর প্রতিষ্ঠাতা ও প্রধান পরিচালক হলেন জনাব আব্দুল মাজিদ আল-জিনদানি। যাকে মার্কিন যুক্তরাষ্ট্রের রাজস্ব বিভাগ  বিশেষ বিশ্ব সন্ত্রাস বলে উল্লেখ করে, এবং তিনি তার পদ থেকে অনেক নীচে পড়ে যান শুধুমাত্র যুক্তরাষ্ট্রের জন্য। আর ২০০৪ সালে তিনি যুক্তরাষ্ট্র ও জাতিসংঘ উভয় কর্তৃক আল-কায়েদার সহযোগী আখ্যা পান। তিনি ছিলেন আল ইসলাহ এর সহকারি প্রতিষ্ঠাতা এবং বিন লাদেনের আধ্যাতিক নেতা।
মার্কিন রাজস্ব বিভাগ এই বলে বিবৃতি দেয় যে "ঈমান বিশ্ববিদ্যালয়ের কিছু ছাত্রকে গ্রেফতার করা হয়েছে রাজনৈতিক ও ধর্মীয় হত্যাকান্ডের জন্যে। অনেকে বিশ্বাস করে বিদ্যালয়ের পাঠ্যসূচী গতানুগতিক নয়, মূলত এটি ইসলাম শিক্ষা ভিত্তিক, আর ধর্মীও কৃত্তিম পদ্ধতিতে ডিম থেকে বাচ্চা বের করার (ইনকিউবেটর) যন্ত্র বিশেষ। শিক্ষার্থীদের সন্দেহ করা হয় মার্কিন তিন ধর্মীয় নেতা এবং ইয়েমেন সমাজতান্ত্রিক দল এর দুই নেতার এক নেতা জারাল্লাহ ওমর হত্যার জন্য।" জন ওয়াকার লিনদাহ, যিনি 20 বছরের জন্যে কারাগারের সেবা করছে, যার আফগান তালিবানের সাথে সম্পর্ক ছিল তিনিও ঈমান বিশ্ববিদ্যালের প্রক্তন শিক্ষার্থী। 
সেপ্টেম্বর ২০১৪ সালের যুদ্ধের পর নতুন হুথী শাসক আল ঈমান বিশ্ববিদ্যালয়টি বন্ধ করে দেয়।
কুমার-জননী লাহিড়ী
কুমার-জননী লাহিড়ী ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
কুমার-জননী লাহিড়ী ছিলেন রাজশাহীর পুটিয়ার। তিনি ছিলেন জমিদার-গৃহিনী। কিন্তু তাঁর দুই ছেলে সত্যরঞ্জন লাহিড়ী ও জ্ঞানাঞ্জন লাহিড়ী ছিল বিপ্লবী।
তিনি বিপ্লবীদের নানা ভাবে আশ্রয় দিয়ে সাহায্য করতেন। উত্তরবঙ্গে তাঁর বাড়ি ছিল বিপ্লবীদের প্রধান কেন্দ্র।
হাম্বানটোটা
হাম্বানটোটা হল শ্রীলঙ্কার একটি গুরুত্ব পূর্ন শহর।এই শহরটি দেশের দক্ষিণে ভারত মহাসাগর এর তীরে দক্ষিণ প্রদেশ এর হাম্বানটোটা জেলায় অবস্থিত।এই শহরটি হাম্বানটোটা জেলার প্রধান শহর ও প্রশাসনিক সদর দপ্তর।বর্তমানে শহরটিকে দেশের দ্বিতীয় বৃহত্তম শহরাঞ্চল (প্রথম কলম্বো ) নির্মাণের চেষ্টা চলছে।শহরটি বর্তমানে মাগামপুরা মহিন্দ্রা রাজাপাকশে বন্দর বা "হাম্বানটোটা বন্দর" কে কেন্দ্র করে দ্রুত বিকাশিত হচ্ছে।এই শহরটি শ্রীলঙ্কার দক্ষিণ অংশের অর্থনীতির কেন্দ্র ভূমি।হাম্বানটোটা বন্দরকে কেন্দ্র করে বিভিন্ন বন্দর এই শহরে ও শহরের উপকন্ঠে গড়ে উঠেছে।এছাড়া কিছু শিল্প কলকারখানা নির্মাণের কথা চলছে।এই সমস্ত শিল্প গুলি এখান কার কর্মসংস্থানের যোগান দিচ্ছে।শহরটি দ্রুত শ্রীলঙ্কার একটি গুরুত্ব পূর্ন শিল্প কেন্দ্রে পরিনত হচ্ছে।
হাম্বাটোটা শহরটি দেশের দক্ষিণ প্রান্তে সমুদ্র তীরে অবস্থিত।এটি ০৬.০৭ উত্তর ও ৮১.১২ পূর্বে অবস্থিত।সমুদ্র সমতল থেকে শহরটি মোট ১ থেকে ২ মিটার উচ্চতায় অবস্থিত।হাম্বানটোটা শহর থেকে সড়ক পথে কলম্বো শহরটি ২৫০ কিলোমিটার দূরে অবস্থিত।
হাম্বানটোটা শহরটি একট সময় রুহুনা সাম্রাজ্য এর অধিনে ছিল।এই সাম্রাজ্যে হাম্বানটোটা একটি গুরুত্ব পূর্ন শহর ছিল।সেই সময় এই শহরে চিন, ইন্দোনেশিয়া, ভারত ,আরব প্রভূতি দেশের বনিকরা আসতো।তাদের সঙ্গে বাণিজ্য চলত এই শহরের বানিক দের সঙ্গে।১৮০১ থেকে ১৮০৩ সালের মধ্যে ইংরেজরা এই শহরে আসে।এর পর ধীরে ধীরে এই এলাকা তথা হাম্বানটোটায় চালু হয় ব্রিটিশ সাশন ও আইন।ব্রিটিশ সময়ে হাম্বানটোটা বন্দরটি ধীরে ধীরে নতুন ভাবে গড়ে ওঠে।এই সময় বন্দর থেকে জাহাজ যেত লন্ডন।
হাম্বানটোটা জেলার বৃহত্তম শহর হল হাম্বানটোটা ।ওই শহরের জনসংখ্যা হল ২০০১ সালের জনসংখ্যা গননা অনুযায়ী ১১,২৩১ জন।বর্তমানে শহরটির জনসংখ্যা দ্রুত বৃদ্ধি পাচ্ছে।
হাম্বানটোটা শহরটি বিষুব রেখা থেকে ৬.০৭ ডিগ্রী উত্তরে অবস্থিত।ফলে এটি কার্ন্তীয় জলবায়ু এলাকার অন্তর্গত।এই এলাকার গড় তাপ মাত্রা বছরের বিভিন্ন সয়ে বিভিন্ন হয়।গ্রীষ্মের সময় হাম্বানটোটার গড় তাপমাতরা থাকে ২৬.৩ ডিগ্রী সেলসিয়াস এবং শীতের সময় এই শহরের গড় তাপ মাত্রা থাকে ১৬ থেকে ১৭ ডিগ্রী সেলসিয়াস।
হাম্বানটোটায় একটি ক্রিকেট স্টেডিয়াম রয়েছে।এই স্টেডিয়ামে দর্শক ধারন ক্ষমতা ৩৫ হাজার জন।এই স্টেডিয়াম ২০১১ সালের ক্রিকেট বিশ্বকাপ খেলা অনুষ্ঠিত হয়েছিল।হাম্বানটোটা ২০১৮ সালের কমোনওয়েল গেম এর নিলামে অংশ নিয়ে ছিল হাম্বানটোটায় কমোনওয়েল গেম উনুষ্ঠিত করার জন্য কিন্তু এইটি জিতে নেয় অস্টেলিয়ার একটি শহর।
অনুরাধাপুরা
অনুরাধাপুরা হল শ্রীলঙ্কার একটি ঐতিহাসিক শহর। এটি শ্রীলঙ্কা এর প্রক্তন রাজধানী। এই শহরটি এক সময় অনুরাধাপুরা সাম্রাজ্যের অন্তর্গত ছিল। বর্তমানে অনুরাধাপুরা হল শ্রীলঙ্কার একটি গুরুত্ব পূর্ন শহর ও পর্যটন কেন্দ্র। এই শহরটি উত্তর-মধ্য প্রদেশ এর অন্তর্গত এবং অনুরাধাপুরা শহরটি অনুরাধাপুরা জেলার সদর দপ্তর। শ্রীলঙ্কা সরকার বর্তমানে এই শহরকে কেন্দ্র করে পর্যটন শিল্পের বিকাশের উপর জোর দিয়েছে। এর ফলে শহরটি পরিকাঠামো গত উন্নয়ন ঘটান হচ্ছে।
অনুরাধাপুরা শহরটি উত্তর-মধ্য প্রদেশের অনুরাধাপুরা জেলায় অবস্থিত। এই শহরটি সমুদ্র উপকূল থেকে দূরে দেশটির প্রায় মাঝ অংশে অবস্থিত। এটি শ্রীলঙ্কার মধ্য ভাগের মাল ভূমিতে অবস্থিত। এই শহরের উচ্চতা সমুদ্র সমতল থেকে প্রায় ৮১ মিটার বা ২৭০ ফুট। এই শহরটি ৮.২১ ডিগ্রী উত্তর ও ৮১.২৩ ডিগ্রী পূর্বে অবস্থিত। এটি কলম্বো শহর থেকে ২০০ কিলোমিটার দূরে এবং জাফনা থেকে প্রায় ১৮০ কিলোমিটার দূরে অবস্থিত।
শহরটি শ্রীলঙ্কার একটি ঐতিহাসিক শহর। এই শহর শ্রীলঙ্কার এক সত্যতার চিহ্ন বহন করে। এই শহরকে কেন্দ্র করে গড়ে উঠেছিল অনুরাধাপুরা সাম্রাজ্য বা অনুরাধাপুরা সভ্যতা। এই শহরে এর আগে আরও দুটি সাম্রাজ্য গড়ে উঠেছিল। তবে এই সাম্রাজ্য গুলি সম্পর্কে আগে কিছুই জানা যায়নি। এই সভ্যাতা গুলির আবিষ্কারের পর অনুরাধাপুরের গুরুত্ব অনুধাবন করেছিলেন ঐতিহাসিকরা। তাঁদের মতে শ্রীলঙ্কার প্রাচীন ইতিহাসের জন্য অনুরাধাপুরা এর গুরুত্ব অপরিসীম।
জনসংখ্যার হিসাবে এটি অনুরাধাপুরা জেলার মধ্য সর্ব বৃহত্তম শহর।২০১২ সালের হিসাব মতাবি শহরটির মোট জন সংখ্যা ৫০,৫৯৬ জন।বর্ত মানে এই শহরের জন সংখ্যা ধীরে ধীরে বৃদ্ধি পাচ্ছে।
"উৎস:" www.statistics.gov.lk - ২০০১ জনসংখ্যা জরীপ
এই শহরটি বিষুব রেখা থেকে ৮.২১ ডিগ্রী উত্তর এ অবস্থিত। ফলে এই শহরটি ক্রান্তীয় অঞ্চলে অবস্থিত। এই শহরটি ক্রান্তীয় অঞ্চলে অবস্থিত হওয়ায় বছরের সব সময় উষ্ণ আবহাওয়া থাকে। এই এলাকায় প্রচুর বৃষ্টি হয়। এই শহরের গড় তাপ মাত্রা ২৬ ডিগ্রী থাকে গ্রীষ্ম ককালে আবার তাপমাত্রা ২০ ডিগ্রীর নীচে নেমে যায় শীতকালে।
শহরটি সড়ক পথ ও রেল পথ দুই মাধ্যেই দেশের অন্যান অংশের সঙ্গে যুক্ত রয়েছে। এই শহরে রয়েছে অনুরাধাপুরা রেলওয়ে স্টেশন বা অনুরাধাপুরা স্টেশন। এটি এই শহরের রেলওয়ের প্রবেশদ্বার হিসাবে পরিচিত। এই রেল স্টেশনটি কলম্বো জাফনা রেল পথের উপর অবস্থিত। এছাড়া শহরটি হাইওয়ে দ্বারা কলম্ব শহরের সঙ্গে যুক্ত রয়েছে। এছাড়া শহরটি সড়ক পথে দামবুল্লা, পাট্টালাম প্রভূতি শহরের সঙ্গে যুক্ত রয়েছে।
অনুরাধাপুরা একটি ঐতিহাসিক শহর হওয়ার জন্য প্রতি বছর পচুর নরওযটক আসে এই শহরে।অনুরাধাপুরা কে বিশ্ব ঐতিয্য হিসাবে ঘষিত করার পর শহরটিতে পর্যটন সংখ্যা বৃদ্ধি পাচ্ছে।
জাফনা
জাফনা হল শ্রীলঙ্কার একটি শহর।এটি দেশের উত্তর অংশে জাফনা দ্বীপে অবস্থিত।এই শহরটি মান্নান উপসাগরের তীরে অবস্থিত।জাফনায় একটি সিমেন্ট কারখানা রয়েছে।এই শহরের বেসির ভাগ অধিবাসি তামিল ভাষার মানুষ।এই শহর ও তার পাশের অঞ্চলের তালিম মানুষের দ্বারা স্বাধিন জাফনা গঠনের চেষ্টা চালু হয় ১৯৮০ সালের দিকেএর পর ২০০৯ সালে দেশের সেনা বাহীনির সঙ্গে এখান কার জন গনের সঙ্গে সস্ত সংগ্রাম শুরু হয়।এর পর ধীরে ধীরে তামিল ভাষার মানুষ পিছু হটে ।এখন এলাকাটি সম্পূর্ন রূপে শ্রীলঙ্কা সেনা বাহিনীর নিয়ন্তনে রয়েছে। শহরটি এখন ধীরে ধীরে স্বাভাবিক জীবনে ফিরে আসছে।বহু গৃহ ছারা তামিলি এখনও বাড়ি ফেরেনি।সরকারি স্কুলে সেনা বাহিনীর উপস্থিতি রয়েছে।
জাফনা শহরটি দেশের উত্তরে জাফনা দ্বীপে অবস্থিত।শহরটি দেশের উত্তর প্রদেশ এর জাফনা জেলার অন্তর্গত।জাফনা শহরটি ০৯.৭০ ডিগ্রী উত্তর ও ৮০.০০ ডিগ্রী পূর্ব এ অবস্থিত।শহরটি থেকে দেশের রাজধানী তথা বৃহত্তম ও বাণিজ্যিক শহর কলম্বো প্রায় ৩০০ কিলোমিটার বা ১৮৮ মাইল দূরে অবস্থিত।জাফনার নিকটবর্তী শহর হল অনুরাধাপুরাম ।জাফনা শহরটি সমুদ্র সমতল থেকে প্রায় ৫ মিটার বা ১৫ থেকে ১৬ ফুট উচ্চতায় অবস্থিত।
জাফনা এক সময় কানদারোদাহ বা ভাল্লিপুরাম রাজ্যের রাজধানী ছিল।এর পর এই শহরের ব্রিটিশ সাশন শুরু হয়।ব্রিটিশ শাসনে জাফনা শহরটি একটি নৌবানিজ্য কেন্দ্রে পরিনত হয়।এই শহরটি এই সমুদ্র বাণিজ্য ও বন্দরকে কেন্দ্র করে গড়ে ওঠে।এই শহরটি ব্রিটিশ সাশনে একটি ব্রিটিশ কোলনিতে পরিনত হয়।সেই সময় তামিল ভাষার মানুষ এই শহরে বৃদ্ধি পায়।দেশ স্বাধীন হবার পর জাফনা কে কেনওদ্র করে তামিল ভাষার মানুষ স্বাধীনতা আন্দোলন চালাতে থাকে ১৯৮০ সাল থেকে।এর পর এই আন্দোলন ২০০৯ সালে চরম আকার ধারন করে।বর্তমানে এই এলাকা সেনা বাহিনীর অধিনে রয়েছে।
২০০১ সালের জন গননায় শহরটির মোট জন সংখ্যা হল ৮৮,১৩৮ জন।এই শহরের তামিল জন সংখ্যার মানুষ সবচেয়ে বেশি ।এছাড়া এখানে সিংহলি মাানুষের বসবাস ও রয়েছে।বর্তমানে শহরটি [[শ্রীলঙ্কার ১২ তম বৃহত্ত শহর। ১৯৯১ সালে শহরটি দেশের দ্বিতীয় বৃহত্তম শহর ছিল।
জাফনা শহরটি জাফনা দ্বীপের প্রধান শিক্ষা কেন্দ্র।এই শহরে রয়েছে ভেমবাদি বালিকা বিদ্যালয়।"জাফনা কেন্দ্রী কলোজ" নামে একটি ডিগ্রী কলেজ রয়ে এই শহরে।
এই শহরে সড়ক পথ গুলি স্থানীয় যোগাযোগের জন্য ব্যবহৃত হয়।এছাড়া রেল ব্যবস্থা দ্বার শহরটি কলম্বোর মত বড় শহরের সঙ্গে যুক্ত ।
[[বিষয়শ্রেণী:শ্রীলঙ্কার শহর]]
দূরদর্শন... এটি যন্ত্র
দূরদর্শন...এটি যন্ত্র ২০১৬ সালের একটি অসমীয়া চলচ্চিত্ৰ । চলচ্চিত্ৰটি পরিচালনা করেন ৰরাজেশ ভূঞাঁ। যতীন বরা, উৎপল দাস, প্রস্তুতি পরাশর এবং মুনমী ফুকনসহ প্রমুখ এই ছবিতে প্রধান চরিত্রে অভিনয় করেন। ছবিটি সমগ্ৰ আসাম জুড়ে সফলভাবে বিবেচিত হয়েছে।
জয়নাব আল গাজালী
জয়নাব আল গাজালী (; 2 জানুয়ারি ১৯১৭ – ৩ আগস্ট ২০০৫) ছিল একজন মিশরীয় সক্রিয় কর্মী। তিনি ইসলামি মহিলা সংস্থার প্রতিষ্ঠাতা।
তার পিতা ছিলেন আল-আজাহার বিশ্ববিদ্যালয় থেকে পড়াশোনা করা শিক্ষিত তুলা ব্যবসায়ী। তার পিতা তাকে সব সময় নুসায়বা বিনতে কাব আল-মুযানিয়ার মত নেতা হওয়ার জন্য উৎসাহ দিতেন।
তিনি তার কারাগারের জীবনে উপর কারাগারে রাতদিন নামে গ্রন্থ রচনা করেন।
কুসুম দোলা
কুসুম দোলা (ইংরেজি: Dangle Yolk) স্টার জলসায় সম্প্রচারিত একটি জনপ্রিয় টিভি ধারাবাহিক।[১][২] এই ধারাবাহিকে অভিনয় করেছেন ঋষি কৌশিক, মধুমিতা সরকার সহ আরো অনেকে।
ইমন স্থানীয় পুলিশ কর্মকর্তার কন্যা। অন্য গ্রাম থেকে পুলিশের নতুন পদে যোগ দিতে এসেছিল। নতুন পুলিশ হিসেবে গ্রামের লোকজন থেকে সম্বর্ধনা পেল। এক সন্ত্রাসি হামলায় ইমন এর বাবাকে মেরে ফেলল।ইমন খুব বিপদে পড়ল। কি করবে বুঝে উঠতে পারল না। গল্পটা তিন জন চরিত্র ইমন , রণজয় আর রূপকথার জীবন নিয়ে গড়ে উঠেছে যারা জীবনের বিভিন্ন ঘাত প্রতিঘাত এর মধ্যে দিয়ে চলছে।
এক পর্যায়ে ইমন এতিম হয়ে যায়। সে রণজয় কে বিবাহ করে। বাংলা টেলিভিশন নাটকের ইতিহাসে কুসুম দোলা হচ্ছে প্রথম নাটক যেটি প্রচার হবার আগেই উইকি পেজ তৈরি করা হয়েছিল ।
জেং জি
জেং জি (জন্ম ২০ আগস্ট ১৯৮০) একজন চাইনিজ পেশাদার ফুটবলার, যিনি বর্তমানে চাইনিজ সুপার লিগে 'জুয়ানজো এভারগ্রান্ডে'র হয়ে খেলেন। তিনি বর্তমানে চীনের জাতীয় ফুটবল দলের অধিনায়কের দায়িত্ব পালন করছেন।
জেং জি একজন ডিফেন্ডার হিসেবে ক্যারিয়ার শুরু করেছিল। পরে সেন্টার মিডফিল্ডার হিসেবে 'সেনজেন জিয়ানলিবাও' দলে যোগ দেন এবং ২০০৪ সালের লিগ শিরোপা জেতেন। জেং জি চীনের ফুটবল ইতিহাসে সবচেয়ে বেশিদিন ধরে অধিনায়কের দায়িত্ব পালন করছেন।
জেং জি ১৯৯০ সালে 'লিয়াওনিগ একাডেমী'তে যোগ দেয়ার মাধ্যমে নিজের ফুটবল ক্যারিয়ার শুরু করেন। পরবর্তিতে ১৯৯৮ সালে 'লিয়াওনিগ' যুবদলের হয়ে ডিফেন্ডারের দায়িত্ব পালন করেন। আইনি ঝামেলায় পড়ার ফলে চীনের আদালত লিয়াওনিগ ক্লাবের সকল সম্পত্তি ফ্রিজ করে দেয়। এরফলে জেং জি একটি বছর পেশাদার ফুটবলের বাইরে ছিলেন, পরে লিগের অন্যতম সেরা ক্লাব 'সেনজেন জিয়ানলিবাও 'এ যোগ দেয়।এই ক্লাবে থাকাকালে চীন অনুর্ধ-২৩ জাতীয় দলের হয়ে খেলার সুযোগ পান। ২০০৪ সালে 'সেনজেন জিয়ানলিবাও' ক্লাবের হয়ে প্রথমবারের মত মিডফিল্ডার হিসেবে খেলার সুযোগ পায় এবং দলকে লিগ শিরোপা জেতান।
জেং জি ২৯ ডিসেম্বর ২০০৬ সালে প্রিমিয়ার লিগের দল চার্লটন এথলেটিকে লোনে যোগ দেয় যোগ দেয়। ১৮ মার্চ ২০০৭ সালে ক্লাবের হয়ে ১ম গোল দেন, সে ম্যাচে চার্লটন এথলেটিক নিউক্যাসেলকে ২-০ গোলে হারায়।
লোনের মেয়াদ শেষ হবার পর চাইনিজ লিগে যোগ দেন। তবে ২০০৭ সালের আগস্টে চার্লটন এথলেটিক তাকে ২ বছরের চুক্তিতে ২ মিলিয়ন পাউন্ড দিয়ে কিনে নেয়। ২০০৮ সালের ব্রিটিশ ফুটবল ম্যাগাজিন 'ফর ফর টু' এর জরিপে ফুটবল লিগের সেরা ৫ম খেলোয়াড় হিসেবে জায়গা করে নেন।
২০০৮ সালের গ্রীষ্মে ওয়েস্ট ব্রমউইচ তাকে দলে নেয়ার চেষ্টা করে ব্যার্থ হয়।
১ সেপ্টেম্বর ২০০৯ সালে ২ বছরের চুক্তিতে স্কটিশ প্রিমিয়ার লিগের দল সেল্টিকে ২ বছরের চুক্তিতে যোগ দেয়। তবে নাম নিবন্ধনের ঝামেলার কারণে সেল্টিকের হয়ে ইউরোপা লিগ খেলতে পারেনি।
৪ অক্টোবর ২০০৯ সালে রেইঞ্জারসের বিপক্ষে অভিষেক হয়। ৮ মে ২০১০ সালে দলের হয়ে ১ম গোল দেন। বাজে ফর্মের কারণে ২০০৯-১০ মৌসুমে সেল্টিক তাকে ছেড়ে দেয়।
২৮ জুন ২০১০ সালে জেং জি চাইনিজ লিগে ফিরে আসে। জুয়ানজো এভারগ্রান্ডে ক্লাবে ফ্রি ট্রান্সফারে যোগ দেন। ১৭ মে ২০১০ সালে ক্লাবের হয়ে অভিষেক হয়। ২১ জুলাই ক্লাবের হয়ে ১ম গোল দেয়। পরের মৌসুমে জেন জি ক্লাবের অধিনায়কের দায়িত্ব পান। ২০১২ সালে দলকে লিগ শিরোপা এবং চাইনিজ এফ এ কাপ জেতান। নভেম্বর ২০১৩ সালে 'এএফসি চ্যাম্পিয়েন্স লিগ' জয় করেন। যা কোনো চাইনিজ দলের ১ম 'এএফসি চ্যাম্পিয়েন্স লিগ' জয়। ২৬ নভেম্বর ২০১৩ সালে ক্লাব এবং দেশের হয়ে চমৎকার খেলার কারণে জেং জি 'এশিয়ান ফুটবলার অফ দ্যা ইয়ার' জিতেন।
জেং জি ৩য় ডিভিশনের একমাত্র খেলোয়াড় হিসেবে চীন অনুর্ধ-২৩ জাতীয় দলের হয়ে খেলার সুযোগ পান। বেশ কয়েকটি ম্যাচে দলের রাইট ব্যাক হিসেবে খেলেন। ২০০৮ সালের অলিম্পিকে চীন অনুর্ধ-২৩ জাতীয় দলকে নেতৃত্ব দেন। পরবর্তিতে জাতীয় দলকে নেতৃত্ব দেন।
অনশ্বর (উপন্যাস)
অনশ্বর বিভূতিভূষণ বন্দ্যোপাধ্যায় (১৮৯৪ - ১৯৫০) রচিত অন্তিম ও অসমাপ্ত উপন্যাস। বিভূতিভূষণ রচিত প্রথম ছয়টি অধ্যায়ের পর, বাকীর সপ্তম অধ্যায়টি সাহিত্যিক গজেন্দ্রকুমার মিত্র লিখলেও, অষ্টম অধ্যায় থেকে শেষ পর্যন্ত লেখেন বিভূতিপুত্র তারাদাস বন্দ্যোপাধ্যায়। পরবর্তীতে 'বিভূতি উপন্যাস সমগ্র ( ২য় খন্ড)' এ রচনাটি অন্তর্ভুক্ত হয়।
পিতা-পুত্রের এক নিবিড়, স্বতঃস্ফূর্ত ও অকৃত্রিম ভালবাসার বন্ধনকে কেন্দ্র করে গড়ে উঠেছে এই উপন্যাসের কাহিনী। মানুষ নশ্বর, কিন্তু তার হৃদয়ের স্নেহপ্রীতি অবিনশ্বর, তা জন্ম-মৃত্যুর সীমানা পেরিয়ে জীবনের এপার থেকে মৃত্যুর ওপার পর্যন্ত বিস্তৃত। একেই সম্ভবত 'অনশ্বর' আখ্যা দিয়েছেন বিভূতিভূষণ।
প্রথম ছয় অধ্যায়ের মধ্যে আমরা দেখতে পাই, দেশভাগ পরবর্তী প্রেক্ষাপটে গ্রাম থেকে পুত্র শ্যামলাল-রূপ চারাটিকে নির্মূল করে নিয়ে এক অজানা রাজ্যে পাড়ি দিলেন পিতা রামলাল - তাকে স্থিতি করে মহীরূহে পরিণত করবেন এই আশায়। এই সূচনা-পর্বটুকু লিখে যেতে পেরেছিলেন লেখক।
গ্রামের গন্ডি ছাড়িয়ে বৃহত্তর ক্ষেত্রে যাবার আহ্বান শুধু নয়, এর মধ্যে সময়োচিত একটি চিন্তা ও অনুভূতি অবিচল চিত্তে প্রকাশ করেছিলেন মানবপ্রেমিক ও সমাজসচেতন লেখক এই রচনায় -
'"পশ্চিমবঙ্গে আর কিছু হবে না, উদ্বাস্তু বহু এসেচে, যেখানে সেখানে গাছতলায় মাঠে শ্মশানে পড়ে মরচে। কেউ তাদের দিকে তাকায় না। কদিন ওদের এমন কষ্ট ভোগ করতে হবে কে জানে? যা নেবার ওরাই নিক বাংলাদেশ থেকে। না নিলে ওরা খাবে কি? শ্যামকে নিয়ে সে বাংলাদেশ ছেড়ে চলে এসেচে, এতটুকু পশ্চিমবঙ্গে আর কুলোবে না সব বাঙালীর। বাইরে বেরিয়ে পড়তে হবে বাংলার লোকের। এতদিন পৈতৃক জমির বোনা ধানের ভাত খেয়ে চলেছে, কিন্তু তাতে আর চলবে না। যে অন্নকষ্টের তাড়নায় জগতের বড় বড় জাতি বাইরে গিয়ে ছোট বড় উপনিবেশ স্থাপন করেচে, দূর দুর্গম মরুভূমিতে সোনার খনির সন্ধানে বেড়িয়েছে, রকি পর্বতের শৃঙ্গে উঠেছে পাখির ডিম খুঁজতে, ডুবোজাহাজে রত্ন সন্ধান করেচে, শক্ত হাতে বর্বরদের সঙ্গে যুদ্ধ করে জঙ্গল কেটে আশ্রয় নির্মাণ করেচে, বাঙালীকে তাদের মতো হতে হবে।"
মাসুম আজিজ
মাসুম আজিজ একজন বিখ্যাত বাংলাদেশী অভিনেতা এবং নাট্য নির্মাতা। এছাড়াও তিনি মঞ্চ, টেলিভিশন এবং চলচ্চিত্রে অভিনয়ের খ্যাতি রয়েছে। চট্টগ্রাম বিশ্ববিদ্যালয়ে অধ্যয়নকালীন সময়ে তিনি থিয়েটারে কাজের মাধ্যমে অভিনয়ে আত্মপ্রকাশ করেন। এরপর ১৯৮৫ সালে তিনি প্রথম টিভি নাটকে অভিনয় করেন। দীর্ঘ কর্মজীবনে তিনি ৪০০ এর অধিক সংখ্যক নাটকে অভিনয় করেন।
এহসান হাজসাফি
এহসান হাজসাফি (জন্ম ২৬ ফেব্রুয়ারি, ১৯৯০) একজন ইরানী ফুটবলার, যিনি ইরান প্রো লিগে 'সেপাহান' এবং ইরান জাতীয় ফুটবলের প্রতিনিধিত্ব করেন। 
তিনি একাধারে লেফট মিডফিল্ডার, লেফট ব্যাক, ডিফেন্সিভ মিডফিল্ডার এবং উইঙ্গার পজিশনে খেলেন। ২০০৯ সালে গোল ডট কমের জরিপে সেরা এশিয়ান উদীয়মান ফুটবলার নির্বাচিত হন। এহসান হাজসাফি ২০০৯ সালে ইরানের হয়ে এএফসি এশিয়ান কাপ, ২০১৪ ফিফা বিশ্বকাপ এবং ২০১৫ সালে এএফসি এশিয়ান কাপ খেলেন।
এহসান হাজসাফি ২০০০ সালে 'যব আহান' ক্লাবে তার ক্যারিয়ার শুরু করেন এবং ২০০৬ সালে 'যব আহান' ছেড়ে 'সেপাহান' ক্লাবে যোগ দেন। ২০০৭ সালে ফিফা ক্লাব বিশ্বকাপে সেপাহানের হয়ে ২ টি ম্যাচ খেলেন। সেপাহান সেই আসরে ২য় স্থান লাভ করে।
এহসান একজন লেফট মিডফিল্ডার হিসেবে ২০০৭-০৮ মৌসুমে সেপাহানের হয়ে খেলেন। ২০০৭-০৮ মৌসুমে তিনি ৬ টি লিগ গোল করেন। ২০০৯-১০ মৌসুমে তিনি সেপাহানে লেফট ব্যাক হিসেবে খেলেন এবং দলকে লিগ শিরোপা জেতান। ফলে সেপাহান তার সাথে আরও ২ বছরের চুক্তি করে।
২০১১ সালের জুনে ৬ মাসের চুক্তিতে হাজসাফি ট্র্যাক্টর সাযিতে লোনে যোগ দেয়। ট্র্যাক্টর সেই মৌসুমে লিগে ২য় স্থান অধিকার করে। ট্র্যাক্টরের সাথে চুক্তির পর ২০১২ সালের জানুয়ারিতে সেপাহানে ফিরে যান।
২০১৫ সালের ৩০ আগস্ট হাজসাফি ২ বছরের চুক্তিতে জার্মান ক্লাব ফ্রাঙ্কফুটে যোগ দেয়। ১৩ সেপ্টেম্বর বদলি খেলোয়াড় হিসেবে অভিষেক হয়। হাজসাফি ফ্রাঙ্কফুটে থাকাকালে সেট-পিসে নিজেকে দক্ষ করে তুলেন। হাজসাফি ২ মার্চ ২০১৬ সালে ফ্রাঙ্কফটের হয়ে নিজের ১ম গোল দেন। ঐ ম্যাচে তার দল ডুইসবার্গের সাথে ৩-৩ গোলে ড্র করে। ১৩ মার্চ ২০১৬ সালে হাজসাফি ৫০ ইয়ার্ড দুর থেকে ফ্রেইবার্গের বিপক্ষে গোল দেন।
পরে ফ্রাঙ্কফুট লিগে অবনমন হয়ে যায় এবং ঘোষণা দেন হাজসাফি যেকোনো ক্লাবে যোগ দিতে পারে।
হাজসাফি ২০০৬ সালে এএফসি যুব চ্যাম্পিয়েন্সিপে ইরান অনুর্ধ-১৭ জাতীয় দলের হয়ে প্রতিনিধিত্ব করেন। পরবর্তিতে তিনি অনুর্ধ-২০ এবং অনুর্ধ-২৩ দলের হয়ে খেলেন।
২৫ মার্চ ২০০৮ সালে হাজসাফি ইরানের হয়ে ১ম আন্তর্জাতিক ম্যাচ খেলেন। অভিষেক ম্যাচে তিনি ২ টি এসিস্ট করেন। ফলে আজাদি স্টেডিয়ামে ইরান জাম্বিয়ার বিপক্ষে ৩-২ গোলে জয়লাভ করে। ২ জুন, তিনি ইরানের হয়ে ফিফা বিশ্বকাপে বাছাইপর্বে বিদেশের মাটিতে সংযুক্ত আরব আমিরাতের বিপক্ষে খেলেন। বদলি খেলোয়াড় হিসেবে নেমে ইরানকে গুরুত্তপুর্ন ম্যাচটি জেতান।
হাজসাফি ২০০৮ সালে পশ্চিম এশিয়ান ফুটবল ফেডারেশন চ্যাম্পিয়েনশিপে কাতারের বিপক্ষে গোল দেন। যা ইরানের হয়ে তার ১ম গোল। ঐ ম্যাচে তার দেশ ৬-১ গোলে বিশাল জয় পায়। ২০১১ সালে হাজসাফি এএফসি এশিয়ান কাপ বাছাইপর্বে অংশগ্রহন করেন। ঐ আসরে ইরান রাউন্ড অফ সিক্সটিনে শক্তিশালী দক্ষিণ কোরিয়ার কাছে হেরে বাদ পরে ইরান। মার্চ ২০১৪ সালে ১ম বারের মত ইরানের ৫৭ তম অধিনায়ক হিসেবে কুয়েতের বিপক্ষে দেশকে নেতৃত্ব দেন।
২০১৪ সালের ১ জুন তিনি ফিফা বিশ্বকাপের জন্য দলে ডাক পান। তিনি পুরো ৯০ মিনিট নাইজেরিয়ার বিপক্ষে খেলেন, যা ০-০ গোলে ড্র হয়। আর্জেন্টিনার বিপক্ষে গুরুত্বপুর্ন ম্যাচে তিনি ৮৮ মিনিটে বদলি হিসেবে নামেন, পরে ম্যাচের শেষ মুহুর্তে মেসি গোল দিয়ে আর্জেন্টিনাকে ১-০ গোলে ম্যাচ জেতান। বসনিয়ার বিপক্ষে তিনি ৬৩ মিনিট খেলেন। এরপর গ্রুপ পর্বেই বাদ পরে যায় ইরান।
৩০ ডিসেম্বর ২০১৪ সালে এএফসি এশিয়ান কাপের জন্য তিনি ইরান জাতীয় দলে ডাক পান। টুর্নামেন্টের উদ্বোধনী ম্যাচে হাজসাফির দেয়া ১ টি গোল মিলিয়ে বাহরাইনকে ২-০ গোলে হারায় ইরান।
রত্নাপুরা
রত্নাপুরা হল শ্রীলঙ্কার সুবারাগামুয়া প্রদেশ এর একটি শহর। এই প্রদেশের বৃহত্তম শহর ও রাজধানীও রত্নাপুর। এই শহরটি দেশের ঐতিহাসিক একটি শহর। শহরটিকে কেন্দ্র করে শ্রীলঙ্কায় বৌদ্ধ ধর্ম ছড়িয়ে পড়ে। শহরটি মূল্যবান পাথরের জন্য বিখ্যাত। এখানকার আদম পার্ক খুবই বিখ্যাত পর্যটকদের মধ্যে। এই শহরে একটি মূল্যবান পাথরের জাদুঘর রয়েছে।
এই শহরে প্রাচীন কাল থেকেই প্রচুর পাথর পাওয়া যায়।এই কারনে শহরটিকে রত্নাপুর নামে পরিচিত হয়।রত্নাপুর শব্দটি একটি সংস্কিত শব্দ।রত্না কথার অর্থ হল মূল্য বাত মূল্যবান পাথর ও পুরা কথার অর্থা শহর বা গঞ্জ।অর্থাৎ রত্নাপুরা কথার অর্থ হল মূল্যবান পাথর বা মনি মুক্তার শহর।
রত্নাপুরা শহরটি খুবই প্রাচীন।এই শহরের ইতিহাস ২০০০ বছরের ও বেশি প্রাচীন।এই সময় শহরটিকে কেন্দ্র করে বৌদ্ধ ধর্ম ছরিয়ে পরে।শ্রীলঙ্কায় বৌদ্ধ ধর্ম প্রসারে রত্নাপুরার অবদান অপরিসীম।এই সময় বৌদ্ধ ধর্মের সঙ্গে এই এলাকায় সংস্কৃত ও পালি ভাষার প্রচলন হয়।এর পর অনেক পরে যখন উপমহাদেশে ব্রিটিশ সাশন শুরু হয় তখন এই শহরের ব্রিটিশ সাশন চালু হয়।এই সময় খ্রিস্টান ধর্মেন প্রসার ঘটে।প্রচীন কাল থেকেই শহরে মূল্যবান পাথরের উৎপাদন হত।এই পাথরের জন্য দূর দূর থেকে বনিকরা ছুটে আসত এই শহরে।দেশ স্বাধীনতার পর রত্নাপুরা কে সরকার পর্যটন কেন্দ্র হিসাবে গড়ে তুলার চেষ্টা করে।এর পর থেকে এই শহরে পর্যটন শিল্পের বিকাশ ঘটে।
২০০১ সালের দেশের জন গননায় শহরটির মোট জন সংখ্যা হয়েছে ৫২,১৭০ জন।এই জন সংখ্যার মধ্যে বৌদ্ধ ধর্মের মানুষ সংখ্যা গরিষ্ট।এছাড়া শহরে হিন্দু,খ্রিস্টান ও ইসলাম ধর্মের মানুষ এই শহরে রয়েছে।
রত্নাপুরা শহরটি সমুদ্র সমতল থেকে মোট ১৩০ মিটার উচ্চতায় অবস্থিত।এটি দেশের মধ্য ভাগের উচ্চ ভূমিতে অবস্থিত।শহরটি ৬.৪০ উত্তর ডিগ্রী ও ৮০.৪০ ডিগ্রী পূরে অবস্থান করছে।শহরটি দেশের বৃহত্তম শহর কলম্বো থেকে ১০১ কিলোমিটার বা ৬৫ মাইল দূরে দেশরের মধ্য ভাগে অবস্থান করছে।এই শহর থেকে হাম্বানটোটা শহরটি প্রায় ১৫০ কিলোমিটার বা ৯০ মাইলের বেশি দূরে অবস্থিত।শহরটি থেকে দেশের পূর্ব উপকূল ভাগ প্রায় ১৮০ কিলোমিটার দূরে অবস্থিত।
এই শহরে ন্যার গেজ রেল ব্যবস্থা চালু রয়েছে।এছাড়া শহরটি বাস পরি সেবা দ্বারা দেশের বিভিন্ন অংশের সঙ্গে যুক্ত।জাতীয় মহাসড়ক ৪ (শ্রীলঙ্কা) দ্বারা শহরটি কলম্বো ও পূর্ব প্রদেশের শহর এর সঙ্গে যুক্ত।এছাড়া শহরটির মধ্য দিয়ে জাতীয় মহাসড়ক ৮ (শ্রীলঙ্কা) চলে গেছে।
এডেন বিশ্ববিদ্যালয়
এডেন বিশ্ববিদ্যাল (); হল প্রজাতান্ত্রিক ইয়েমেনের প্রথম প্রতিষ্ঠিত বিশ্ববিদ্যালয়। যেটি সানা বিশ্ববিদ্যালয়ের উপর ভিত্তি করে প্রতিষ্ঠিত।
১৯৭০ সালের কলেজ শিক্ষা এবং ১৯৭২ সালের কৃষি বিজ্ঞান নাসের কলেজ ই-ছিল এডেন বিশ্ববিদ্যালয়ে প্রাথমিক ধাপ।  এই কলেজ দুইটি ছিল শিক্ষা মন্ত্রণালয় ও বিচারব্যবস্থার অধিনে। ১৯৭৪ সালে প্রতিষ্ঠিত হয়েছিল অর্থনীতি কলেজ। আর সবগুলো প্রতিষ্ঠানই প্রশাসনিক কার্যালয়ে পরিণত হয়। 
যখন আরো বেশি কলেজ প্রতিষ্ঠার প্রয়োজন হয়, তখন প্রধান মন্ত্রীর সভাপত্তিতে মন্ত্রণালয় ডিক্রী প্রদানের মাধ্যমে একটি নমুনা কাঠামো মন্ত্রীসভায় পাশ করে শহর ভিত্তিক বিশ্ববিদ্যালয় স্থাপনের হুকুম দেয়া হয়।
১০ শে সেপ্টম্বর ১৯৭৫ সালে সাংবিধানি আইন নং ২২ এর মাধ্যমে জারি করা হয় এডেন বৈজ্ঞানিক বিশ্ববিদ্যালয় প্রতিষ্ঠা সংক্রান্ত প্রজ্ঞাপন। আর সংবিধান নির্ধারণ করে দেয় কতগুলো কাজ এডেন বিশ্ববিদ্যালয়ের জন্য, যথা:
বিশ্ববিদ্যালয় প্রতিষ্ঠার বছরই যুক্ত হয় পড়ে উল্লেখিত কলেজ গুলো:
১৯৭৫ থেকে ১৯৯৯ সালের মধ্য এটি হয়েছিল এক নম্বর কলেজ এবং প্রতিষ্ঠা করেছিল এর শাখা কলেজ:
২৯ শে ডিসেম্বর ২০১৫ সালে, ইসলামিক বন্ধুকধারী সৈনিকগণ প্রশাসনিক বিজ্ঞান অনুষদ, আইন অনুষদ ও প্রকৌশলী অনুষদে গুরুতর ক্ষতি করে। ফলে এই সকল অনুষদ বন্ধ হয়ে যায়। লিঙ্গ বৈষম্যের কথা অগ্রহণযোগ্য বলে দাবি করে।
কমলা নদী
কমলা নদী হল নেপালের একটি গুরুত্বপূর্ণ নদী।এই নদীটি চুরিয়া পর্বত শৈলশিরা থেকে উৎপন্ন হয়ে নেপাল এর তরাই অঞ্চলে প্রবাহিত হয়ে ভারতে প্রবেশ করেছে।নদীটির পার্বত্য পথে বহু উপনদী রয়েছে । এছাড়া বহু পার্বত্য ঝরনা বা জলস্রোত এই নদীতে যুক্ত হয়েছে।নদীটি নিম্নপ্রবাহে বিহারে প্রায়শই বন্যা ঘটায়।এই বন্যা বিহারের জনজীবনের বিপর্যয় ঘটায়।
কমলা নদী নেপালের মাইথন নামক স্থানে উৎপন্ন হয়।এই এলাকাটি সিন্ধুলিয়া গাধি এলাকার অন্তর্গত।নদীটি নেপালের চুরা পর্বত শৈলশিরার ১২০০ মিটার বা ৩৬০০ ফুটের বেশি উচ্চতা থেকে উৎপন্ন হয়েছে।এই এলাকাটি বছরের বেশির ভাগ সময় বরফ আচ্ছাদিত থাকে; এর কারণে নদীটির বছরের সব সময় জলের যোগানের অভাব হয় না।এই উৎস অঞ্চলটি নেপালের মধ্যাংশে অবস্থিত।
কমলা নদী নেপালের চুরিয়া শৈলশ্রেণী থেকে উৎপন্ন হয়ে প্রথমে পার্বত্য ভূমি দিয়ে প্রবাহীত হয়েছে।এই সময় বহু পার্বত্য ঝর্ণা ও ছোট পার্বত্য নদী এই নদীতে যুক্ত হয়েছে।এর পর নদীটি নেপালের অন্তর্গত তরাই অঞ্চলে প্রবেশ করে ।এই অঞ্চলের থেকেই নদীর সমভূমি প্রবাহ শুরু হয়।এই প্রবাহে নদীর গতি কিছুটা কমে শান্ত হয়।এর পর নদীটি নেপালের তরাই অঞ্চল অতিক্রম করে বিহার এর মধুবনী জেলা দিয়ে ভারতে প্রবেশ করে।ভারতেরজয়নগর এর থেকে ৩.৫ কিলোমিটার বা ২.২ মাইল উজানে একটি ব্যারেজ তৈরি করা হয়েছে।এই ব্যারেজ নদীর ছল নিয়ন্ত্রণ করে ।এর পর নদীটি প্রধানত দক্ষিণ দিকে প্রবাহিত হয়ে বাগমতী নদীতে মিলিত হয়েছে।
কমলা নদীটি এর মোহনা হল বিহারের মাগমতী নদীতে।এই নদীটি বিহার এর খাগরায়া জেলায় বাগমতী নদীতে মিলিত হয়েছে।
কমলা নদীর মোট অববাহিকার আয়তন হল ৭২৩ বর্গ কিলোমিটার বা ২৭৯২ বর্গ মাইল।এই অববাহিকার মধ্যে ৪৪৮৮ বর্গ কিলোমিটার বা ১৭৩৩ বর্গ মাইল ভারতের বিহারের অন্তর্গত ।বাকি ২৭৪৪ বর্গ কিলোমিটার বা ১০৫৯ বর্গ মাইল নেপালের অন্তর্গত।এই অবাহিকায় বছরে মোট ১২৬০ মিলিমিটার পর্যন্ত বৃষ্টিপাত হয়।এই অববাহিকার মধ্যে বিহারের ২৭৪৪ বর্গ কিলোমিটার কৃষি জমি।কমলা নদীর মোট দৈর্ঘ্য ৩২৮ কিলোমিটার বা ২০৪ মাইল।এর মধ্যে নেপালে ২০৮ মাইল প্রবাহিত হয়েছে বাকি ১২০ কিলোমিটার ভারতে প্রবাহিত হয়েছে।এই নদীটির জলের দ্বারা এই অববাহিকা এলাকার কৃষিকাজ সম্পন্ন হয়।নদীটির অববাহিকায় বর্ষার সময় বন্যার সৃষ্টি হয়।এই বন্যায় কৃষিজমিতে নতুন পলি সঞ্চার হয়।
কাচিন
কাচিন হল মায়ানমার -এর একটি রাজ্য।এটি মায়ানমার এর উত্তর অংশে অবস্থিত।এই রাজ্যের উত্তর ও পূর্ব দিকে চিন অবস্থিত।দক্ষিণ দিকে অবস্থিত শাহ রাজ্য ।পশ্চিম দিকে ভারত ও সাঘাইন অবস্থিত।রাজ্যটির মোট আয়তন হল ৮৯,০৪১.৮ বর্গ কিলোমিটার বা ৩৪,৩৭৯.২ বর্গ মাইল ।কাচিন রাজ্যের মোট জনসংখ্যা হল ১৬ লক্ষ ৮৯ হাজার ৪৪১ জন।এই রাজ্যের সর্বোচ্চ শৃঙ্গা হল হকাকাবো রাজি ।এর উচ্চতা ৫,৮৮৯ মিটার ।রাজ্যটির রাজধানী শহরটি হল মাইটকয়িনা ।এই রিজ্যের অন্য প্রধান শহর গুলি হল ভোমা ও পুটাও।এই রাজ্যটি ২৩.২৭ থেকে ২৮.২৫ ডিগ্রী উত্তরে অবস্থিত।ইন্ডায়গয়ি হ্রদটি এই রাজ্যে অবস্থিত।কাচিন রাজ্যে হিমালয় এর সম্প্রসারিত অংশ কাচিন পাহাড় অবস্থান করছে।এই পাহারটি রাজ্যের বেশির ভাগ অংশে অবস্থান করছে।
কাচিন রাজ্য মায়নমারের উত্তর অংশে চিন ও ভারত সীমান্তে অবস্থিত।এই রাজ্যে গড় উচ্চতা সমুদ্র সমতল থেকে ৬০০ থেকে ১০০০ মিটার এর বেশি।সর্বোচ্চ অংশটি হল হকাকাবো রাজি শৃঙ্গ।২৩.২৭ থেকে ২৮.২৫ ডিগ্রী উত্তর ও ৯৬ থেকে ৯৮.৪৪ ডিগ্রী পূর্বে রাজ্যটির অবস্থান।রাজ্যটি দেশের রাজধানী থেকে প্রায় ১০০০ কিলোমিটার ৬৫০ মাইল দূরে অবস্থিত।
কাচিন রাজ্যের অর্থনীতি প্রধানত কৃষি কাজের উপর নির্ভরশীল।কৃষি কার্য করে এই রাজ্যের মানুষ জীবিকা নির্বাহ করে।এই রাজ্যের প্রধান অর্থকরী ফসল হল চা,ধান বা চাল, পাট।এছাড়া রাজ্যটিতে প্রচুর সেগুন গাছ জনন্মায়।এই সেগুন গাছ থেকে বিভিন্ন আসবাব শিল্প গড়ে উঠেছে।রাজ্যটির প্রধান শহর গুলি হল মাইটকয়িন ,ভোযা ও পুটাও।এই শহর গুলিতে কিছু আধুনিক শিল্পের বিকাশ ঘটেছে।তবে এই শিল্প গুলি শহর গুলিতেই সীমা বদ্ধ ।শহরের বাইরে এদের তেমন বিস্তার ঘটেনি।এই রাজ্যে কিছু এলাকায় স্বর্ণ খনি রয়েছে যা রাজ্যটির অর্থনীতির বিরাট ভূমিকা রাখে।এছাড়া এখানে মূল্যবান পাথর বা জিম স্টোন পাওয়া যায়।এই রাজ্যে একটি বিদ্যুৎ কেন্দ্র গড়ে উঠেছে।
রাজ্যটি পাহাড় পর্বত দ্বারা বেষ্ঠিত হওয়ায় রাজ্যটির মধ্যে যোগাযোগ ব্যবস্থা গড়ে তোলা খুবই কঠিন।তবে রাজ্যটি সড়ক পথ দ্বারা অন্য রাজ্য গুলির সঙ্গে যুক্ত রয়েছে।রাজ্যের শহর গুলির সঙ্গে দেশের রাজধানী ও অন্যানপ্রধান শহর গুলি সরাসরি যুক্ত।রাজ্যটিতো মোট তিনটি বিমান বন্দর রয়েছে।এই বিমান বন্দর গুলি হল- মাইটকয়িন বিমানবন্দর, ভোমা বিমানবন্দর ও পুটও বিমানবন্দর।এর মধ্যে মাইটকয়িন বিমান বন্দর সবচেয়ে বেশি যাত্রী বহন করে।
২০১৪ সালের হিসাব অনু যায়ী কচিন রাজ্যের মোট জন সংখ্যা হল ১৬ শক্ষ ৮৯ হাজার ৪৪১ জন।১৯৭৩ সালে রাজ্যটির জন সংখ্যা ছিল ৭ লক্ষ ৩৭ হাজার ৯৩৯ জন এবং ১৯৮৩ সালে জন সংখ্যা ছিল ৯ লক্ষ ৪ হাজার ৭৯৪ জন।এই রিজ্যে কচিন জাতীর মানুষই সংখ্যা গরিষ্ট।এছাড়া রাজ্য টিতে ভারতীয়,চিনা মানুষ বাস করেন।
রাজ্যটিতে সবচেয়ে বেশি বৌদ্ধ ধর্মের মানুষ বসবাস করেন।এই ধর্মই এই রাজ্যের সরখ্যা খরিষ্ট ধর্ম।অন্য ধর্ম গুলির মধ্যে প্রধান হল খ্রিস্টান ধর্ম , মুসলিম ধর্ম, ও হিন্দু ধর্ম।রাজ্যটির মোট জন সংখ্যার ৬৪% সতাংশ মানুষ বৌদ্ধ ধর্ম পালন করে।খ্রিস্টান ধর্ম পালন করে ৩৩ শতাংশ ধর্ম।হিন্দু ও মুসলিম ধর্ম পালন করে যথাক্রমে ০.৪ ও ১.৬ শতাংশ মানুষ।বাকি ১ শতাংশ মানুষ অন্য ধর্ম মতে বিশ্বাসি।
ইউতো নাগাতোমো
ইউতো নাগাতোমো (জাপানি 長友 佑都) (জন্ম ১২ সেপ্টেম্বর ১৯৮৬) একজন জাপানিজ ফুটবলার, যিনি ইতালীয় ক্লাব ইন্তারনাজিওনালে মিলানোর হয়ে খেলে। যা ইন্টার মিলান নামে পরিচিত।
নাগাতোমো ২০০৮ সালে এফসি টোকিওতে যোগ দেয়। ৪ টি মৌসুম তিনি এফসি টোকিওর হয়ে খেলেছেন।
২০১০ সালের জুলাইয়ে নাগাতোমো ইতালীয় ক্লাব চেসেনাতে লোনে যোগ দেয় । ১ম ছয় মাস তিনি লেফট ব্যাক পজিশনে খেলেন। এরপর নাগামোতো আরেক ইতালীয় ক্লাব ইন্টার মিলানের সাথে চুক্তি করেন।
ইতালীয় লিগে চেসেনা এবং ২০১১ এশিয়ান কাপে জাপানের হয়ে ভালো খেলার সুবাদে ইতালির শক্তিশালী ক্লাব ইন্টার মিলান ২০১১ সালের জানুয়ারিতে তাকে দলে ভেড়ায়। ১ম পুর্ব এশিয়ার খেলোয়াড় হিসেবে তিনি ইন্টার মিলানে খেলার সুযোগ পান।
৬ ফেব্রুয়ারি ২০১১ সালে নাগাতোমো ইন্টারের হয়ে ১ম ম্যাচ খেলেন। ঐ ম্যাচে তিনি ডাচ ফুটবলার ওয়েসলি স্নাইডারের বদলে খেলতে নামেন। সেই ম্যাচে রোমার বিপক্ষে ৫-৩ গোলের বিশাল জয় পায় ইন্টার মিলান। পরের ম্যাচে জুভেন্টাসের বিপক্ষে বদলি খেলোয়াড় হিসেবে নামেন। ২০১১ সালের ২৭ ফেব্রুয়ারি সাম্পোদিয়ার বিপক্ষে রাইট ব্যাক হিসেবে পুরো ৯০ মিনিট খেলেন। ২০১১ সালের ৬ মার্চ নাগাতোমো ইন্টারের হয়ে ১ম গোল দেন। ঐ ম্যাচে ইন্টার মিলান জেনোয়াকে ৫-২ গোলে হারায়।
জাপানে হয়ে যাওয়া ভয়াবহ সুনামি ও ভুমিকম্পের ঘটনায় ১৫ মার্চ চ্যাম্পিয়েন্স লিগে বায়ার্নের বিপক্ষের ম্যাচে তিনি জাপানের পতাকা নিয়ে মাঠে প্যারেড করেন।
২০১১ সালের ২৭ সেপ্টেম্বর চ্যাম্পিয়েন্স লিগের গ্রুপ পর্বের ২য় ম্যাচে নাগাতোমোর একটি এসিস্টের সহায়তায় এওয়ে ম্যাচে সিএসকে মস্কোকে ৩-২ গোলে হারায় ইন্টার মিলান।
২০১৩-১৪ মৌসুমে নাগাতোমো ইন্টার মিলানের হয়ে নিজের সেরা ফর্মে ছিলেন। ঐ মৌসুমে তিনি ৫ টি গোল এবং ৬ টি এসিস্ট করেন।
২০১৬ সালের ৮ এপ্রিলে ইন্টার মিলানের সাথে চুক্তির মেয়াদ ২০১৯ সালের জুন পর্যন্ত বাড়ায়।
নাগাতোমো ২৪ মার্চ ২০০৮ সালে জাপানের হয়ে ১ম খেলার সুযোগ পায়। ১৩ নভেম্বর ২০০৮ সালে সিরিয়ার বিপক্ষে ১ম আন্তর্জাতিক গোল দেন। ২০০৮ সালে বেইজিং অলিম্পিক গেমসে জাপান ফুটবল দলের প্রতিনিধিত্ব করেন।
২০১০ ফিফা বিশ্বকাপে জাপানের হয়ে প্রতিনিধিত্ব করেন। নাগাতোমো ২০১১ সালে এএফসি এশিয়ান কাপের জন্য জাপান জাতীয় দলে ডাক পায়। ঐ টুর্নামেন্টে তিনি জাপানের হয়ে প্রতিটি ম্যাচ খেলেন। ২০১৩ ফিফা কনফেডারেশন কাপে জাপানের হয়ে সব ম্যাচ খেলেন। জাপান ঐ আসরে গ্রুপ পর্বের ৩ টি ম্যাচ খেলার পর বাদ পরে যায়।
২০১৪ ফিফা বিশ্বকাপে জাপানের খেলা ৩ টি ম্যাচে প্রতিটিতেই তিনি অংশ নেন। তবে জাপান গ্রুপ পর্বের বাধা টপকাতে পারেনি।
১. [https://web.archive.org/web/20171214071746/http://www.cesenacalcio.it/index.php?option=com_content&view=article&id=4434:davide-santon-e-del-cesena-nagatomo-allinter&catid=4:comunicato-stampa&Itemid=121&lang=it "Davide Santon è del Cesena, Nagatomo all'Inter" [Davide Santon to Cesena, Nagatomo to Inter]]. "AC Cesena" (in Italian). 31 January 2011. Retrieved 31 January 2011.
২.  "Zárate winner gets Inter going at CSKA". UEFA.com. 27 September 2011. Retrieved 3 September 2016.
৩.  Yuto Nagatomo > Club matches worldfootball.net
৪.  Japan – Yuto Nagatomo – Profile with news, career statistics and history – Soccerway
ডুব (চলচ্চিত্র)
ডুব হচ্ছে ২০১৭ সালের একটি বাংলাদেশি চলচ্চিত্র। ধারণা করা হচ্ছে এটি জীবনী সম্পর্কিত একটি নাট্য চলচ্চিত্র। চলচ্চিত্রটি লিখেছেন ও পরিচালনা করেছেন মোস্তফা সরয়ার ফারুকী। চলচ্চিত্রটির প্রযোজনা করবেন জাজ মাল্টিমিডিয়ার আবদুল আজিজ, এসকে মুভিজ এবং ইরফান খান ফিল্মসের ইরফান খান। চলচ্চিত্রটির শিল্পীগন হলেন ইরফান খান, নুসরাত ইমরোজ তিশা, রোকেয়া প্রাচী এবং পার্ণো মিত্র। গল্পটি তৈরি হয়েছে পরিবারের প্রধান সদস্যের মৃত্যুর পরে দুইটি পরিবারের অটুট বন্ধনের কাহিনী নিয়ে। যেখানে একজন মধ্যবয়স্ক লেখক এক তরুনীর প্রেমে পড়েন যিনি তার মেয়ের বন্ধু। চলচ্চিত্রটির প্রধান ভাষ্য হচ্ছে যে,মৃত্যু সবসময় সব কিছু নিয়ে যায় না,অনেক সময় কিছু দিয়েও যায়।
চলচ্চিত্রটিতে দুটি পরিবারের কর্তাব্যক্তির মৃত্যুর পর পরিবার দুটির অনুভূতি ফুটিয়ে তোলা হয়েছে।আনন্দবাজার পত্রিকায় প্রকাশিত সংবাদে প্রথম জানানো হয়, "ডুব" ছবিতে ইরফান খান অভিনয় করছেন বাংলাদেশের প্রখ্যাত সাহিত্যিক হুমায়ূন আহমেদের চরিত্রে। অনুরূপে রোকেয়া প্রাচী হুমায়ূন আহমেদের প্রথম স্ত্রী গুলতেকিন, কন্যা শীলার চরিত্রে তিশা এবং মেহের আফরোজ শাওনের চরিত্রে পার্ণো মিত্র অভিনয় করবেন বলে জানা যায়। কিন্তু হুমায়ূন আহমেদের পরিবারের কেউই এ সম্পর্কে কিছু জানেন না বলে সেখানে প্রকাশিত হয়। হুমায়ূন আহমেদের জীবনিভিত্তিক চলচ্চিত্র হলে তার পরিবারের কেউ কেন জানবে না এই নিয়েই পরিবারের সদস্যরা, বিশেষ করে শাওন আপত্তি জানায়। এর পরপরই চলচ্চিত্রটি নিয়ে বিতর্ক শুরু হয়। কিন্তু পরিচালক জানান যে তারা কোনো জীবনীনির্ভর চলচ্চিত্র বানাচ্ছেন না।
পরবর্তীতে চলচ্চিত্রটি ১৫ ফেব্রুয়ারি, ২০১৭ তারিখে যৌথ প্রযোজনার প্রিভিউ কমিটি সেন্সর বোর্ড থেকে অনাপত্তিপত্র (নো অবজেকশন সার্টিফিকেট) পাওয়া সত্ত্বেও ১৬ ফেব্রুয়ারি তথ্য মন্ত্রণালয়ের আদেশক্রমে সেই অনাপত্তিপত্র স্থগিত করা হয়। ১৩ই ফেব্রুয়ারি শাওন সেন্সর বোর্ড বরাবর একটি চিঠি পাঠিয়ে হুমায়ূন আহমেদের ভুল জীবনিনির্ভর চলচ্চিত্র নির্মাণের আশঙ্কা প্রকাশ করার পরপরই এ সিদ্ধান্ত নেওয়া হয়। ফারুকী জানায় এ স্থগিতাদেশের কোনো যৌক্তিক ব্যাখ্যা নেই। "ডুব" মৌলিক গল্পের উপর ভিত্তি করে নির্মিত বলেও তিনি জানান।
বাংলাদেশ-ভারত যৌথ প্রযোজনায় চলচ্চিত্রটি নির্মিত হয়। বাংলাদেশে জাজ মাল্টিমিডিয়া এবং ভারতে এসকে মুভিজ চলচ্চিত্রটির প্রযোজনার দায়িত্বে আছে। ইরফান খানও এতে প্রযোজনা করেছেন।
চলচ্চিত্রটির মূল দৃশ্যায়ণের কাজ শুরু হয় ২০১৬ এর মার্চে। চলচ্চিত্রটির মূল শ্যুটিং হয়েছে দেশের বিভিন্ন স্থানে। যেমন: পার্বত্য চট্টগ্রাম, সিলেট এবং ঢাকা। শ্যুটিংয়ে অংশগ্রহনের জন্য মার্চ ১৭,২০১৬ বলিউড ও হলিউড চলচ্চিত্রের জনপ্রিয় অভিনেতা ইরফান খান ভারত হতে ঢাকায় আসেন। আন্তজার্তিকভাবে খ্যাতনামা চলচ্চিত্র পরিচালক মোস্তফা সরয়ার ফারুকী উল্লেখ করেছেন তিনি চলচ্চিত্রটিকে হারানো ও আবার ফিরে পাওয়া এই ভাষ্য নিয়ে চলচ্চিত্রটির গল্প তৈরি করেছেন। ইরফান খান বলেছেন যখন তিনি ফারুকীর গল্পটি পড়েছেন তখন তিনি চলচ্চিত্রটির গল্পের ব্যাপারে আগ্রাহী হন। তিনি ফারুকীর পরিচালনা, স্টাইল ও কাজের ধরণ দেখে বিস্মিত হয়েছেন। তাঁর কাজ আলাদা ভাবে মানবিক দিক তুলে ধরে, যা তাকে সকলের থেকে আলাদা করেছে।
বলিউড অভিনেতা ইরফান খান নুসরাত ইমরোজ তিশা বিপক্ষে প্রধান চরিত্রে অভিনয় করেছেন। রোকেয়া প্রাচী এবং পার্ণো মিত্র পরে চলচ্চিত্রটিতে সার্পেটিং এক্টর হিসেবে অংশগ্রহণ করেন। এই চলচ্চিত্রটি ইরফান খানের ১০ম আন্তর্জাতিক চলচ্চিত্র।
কানাগাওয়ার লহরীতলে
কানাগাওয়ার লহরীতলে (, "কানাগাওয়া-ওকি নামি উরা") হল জাপানি উকিও-এ শিল্পী কাৎসুশিকা হোকুসাইয়ের সৃষ্ট একটি কাষ্ঠফলকে মুদ্রিত ছবি। ইংরেজিতে "দ্য গ্রেট ওয়েভ অফ কানাগাওয়া" বলে পরিচিত এই ছবিটি এদো যুগের শেষদিকে ১৮৩০ থেকে ১৮৩৩ খ্রিঃ এর মধ্যবর্তী কোনও সময় প্রকাশিত হয়েছিল। এটি হল হোকুসাইয়ের চিত্রসংগ্রহ "ফুজি পর্বতের ছত্রিশটি দৃশ্যের" (富嶽三十六景, "ফুগাকু সাঞ্জুউরোক্কেই") প্রথম ছবি। এটি হোকুসাইয়ের সর্বাধিক জনপ্রিয় কাজ এবং বহির্বিশ্বে জাপানি শিল্পকলার সবচেয়ে পরিচিত নিদর্শনগুলির একটি। এতে দেখা যায় কানাগাওয়া প্রশাসনিক অঞ্চলের সমুদ্রতটে বিশাল এক ঢেউয়ের মুখে বিপন্ন কয়েকটি নৌকা। ঢেউটিকে সাধারণত সুনামি বলে ধরে নেওয়া হলেও ছবির শিরোনাম থেকে ধারণা করা যায় সেটি আসলে একটি "রোগ ওয়েভ" বা ক্রূর ঢেউ। চিত্রসংগ্রহের অন্যান্য ছবির মত এটিতেও ফুজি পর্বতকে বিশেষ একটি পরিস্থিতিতে তুলে ধরা হয়েছে, এবং ফুজি পর্বত নিজে রয়েছে পশ্চাৎপটে।
মুদ্রণের ধরণটিকে বলা হয় য়োকো-এ। এটি হল একপ্রকার ল্যাণ্ডস্কেপ বিন্যাস; "বড় বোর্ড" বা "ওওবান" মাপে নির্মিত। এর উচ্চতা প্রায় ২৫ সেমি ও দৈর্ঘ্য প্রায় ৩৭ সেমি।
ছবিটি তিনখানি মূল উপাদান নিয়ে তৈরি, যথা: ঝড়ের আঘাতে উত্তাল সমুদ্র, তিনটি নৌকা এবং ফুজি পর্বত। উপরে বাঁ দিক ঘেঁষে আছে শিল্পীর স্বাক্ষর।
ছবিতে দৃষ্ট তুষারাবৃত পর্বতটি হল ফুজিয়ামা, যা জাপানি জনমানসে একটি পবিত্র প্রতীক, জাপানের জাতীয় চিহ্ন এবং সৌন্দর্যেরও চিহ্ন। এই ছবিটি হোকুসাইয়ের সিরিজ "ফুজি পর্বতের ছত্রিশটি দৃশ্যের" (富嶽三十六景, "ফুগাকু সাঞ্জুউরোক্কেই") প্রথম ছবি। এই সিরিজ ছাড়াও জাপানি চিত্রকলার অন্যান্য নমুনাতেও বিখ্যাত কোনও স্থানের উপস্থাপনায় ফুজি পর্বতকে পশ্চাৎপটে রাখা হয়।
ফুজি পর্বতের পিছনের আকাশের অন্ধকার রঙ থেকে অনুমান করা যায় দৃশ্যটি সকাল বেলার। দর্শকের পিছন থেকে সূর্য উঠে পর্বতের শিখরের তুষারকে উজ্জ্বল আলোয় আলোকিত করছে। দর্শক ও ফুজি পর্বতের মাঝের আকাশে ঘন মেঘ থাকলেও বৃষ্টির কোনও চিহ্ন নেই।
ছবিতে দেখা যায় তিনটি ওশিওকুরি-বুনে নৌকা। এগুলি ইযু ও বোওসোও উপদ্বীপ থেকে এদো উপসাগরের তীরবর্তী বাজারে জ্যান্ত মাছ চালান দিতে ব্যবহৃত হত। ছবির নাম থেকে বোঝা যায় নৌকাগুলি কানাগাওয়া প্রশাসনিক অঞ্চলের কাছে রয়েছে; তাদের উত্তরে টোকিও, উত্তর-পশ্চিমে ফুজি পর্বত, দক্ষিণে সাগামি উপসাগর ও পূর্বে টোকিও উপসাগর। নৌকাগুলির মুখ দক্ষিণ-পূর্বে ঘোরানো; তারা রাজধানীতে ফিরছে।
প্রতিটি নৌকায় আট জন করে মাল্লা দাঁড় আঁকড়ে আছে। সামনের দিকে আরও দুই জন করে যাত্রী রয়েছে। ফলে ছবিতে মোট দৃশ্যমান মানুষ ত্রিশ জন। নৌকাগুলির সাপেক্ষে দর্শকের পক্ষে ঢেউটির আয়তন আন্দাজ করা সম্ভব। ওশিনোকুরি-বুনে নৌকার দৈর্ঘ্য হত সাধারণত ১২ থেকে ১৫ মিটার। এই বিচারে ঢেউটির উচ্চতা ছিল ১০ থেকে ১২ মিটার।
সমগ্র কাজটির মূল আকর্ষণ সমুদ্র; বড় ঢেউটি ঠিক ভেঙে পড়ার মুখে। ছবিতে ধৃত মুহূর্তে ঢেউটি প্রায় সম্পূর্ণ এক বৃত্তের চেহারা নিয়ে দূরে অবস্থিত ফুজি পর্বতকে যেন গোলাকার ফ্রেমে বন্দী করেছে।
এডমন্ড দ্য গঁকুর ছবিটির বর্ণনা দিয়েছেন এইভাবে:
টঙ্গী নদী
টঙ্গী নদী বা টঙ্গী খাল নদী () বাংলাদেশের উত্তর-কেন্দ্রীয় অঞ্চলের ঢাকা ও গাজীপুর জেলার একটি নদী। নদীটির দৈর্ঘ্য ১৫ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক টঙ্গী খাল নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২২।
পারুলি নদী
পারুলি নদী বা পারুলি খাল বাংলাদেশের উত্তর-কেন্দ্রীয় অঞ্চলের গাজীপুর জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পারুলি খাল নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৪।
জয়দেবপুর রেলওয়ে স্টেশন
জয়দেবপুর রেলওয়ে জংশন স্টেশন হচ্ছে বাংলাদেশের ঢাকা বিভাগের গাজীপুর জেলার গাজীপুর সদর উপজেলায় অবস্থিত একটি রেলওয়ে স্টেশন।
১৮৮৪–১৮৮৫ সালে নারায়ণগঞ্জ হতে ময়মনসিংহ পর্যন্ত মিটারগেজ রেলপথ সেকশনটি চালু হয়।
মিজু আহমেদ
মিজু আহমেদ (১৭ নভেম্বর, ১৯৫৩ - ২৭ মার্চ, ২০১৭) ছিলেন একজন বাংলাদেশী চলচ্চিত্র অভিনেতা। তার চলচ্চিত্রে অভিষেক হয় ১৯৭৮ সালে "তৃষ্ণা" চলচ্চিত্রে অভিনয়ের মধ্য দিয়ে। এছাড়াও তিনি একজন প্রযোজক হিসেবেও ঢালিউড পাড়ায় পরিচিত। মূলত, আহমেদ তার খলনায়ক চরিত্রের সুবাদে বাংলা চলচ্চিত্রে সুপরিচিত।
আশির দশকে তিনি নাট্যধর্মী "মহানগর" (১৯৮১), সঙ্গীত-নাট্যধর্মী "নয়নের আলো" (১৯৮৪), অপরাধ-নাট্যধর্মী "সারেন্ডার" (১৯৮৭), ও নাট্যধর্মী "সত্য মিথ্যা" (১৯৮৯) চলচ্চিত্রে অভিনয় করেন। নব্বইয়ের দশকে তাঁর অভিনীত উল্লেখযোগ্য চলচ্চিত্রসমূহ হল অপরাধধর্মী "দাঙ্গা" (১৯৯১), "ত্রাস" (১৯৯২), "ত্যাগ" (১৯৯৩), "দেশপ্রেমিক" (১৯৯৪), "খলনায়ক" (১৯৯৬), মুক্তিযুদ্ধভিত্তিক "হাঙর নদী গ্রেনেড" (১৯৯৭), অপরাধধর্মী আম্মাজান (১৯৯৯)। ১৯৯২ সালে "ত্রাস" চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। এছাড়া ২০১০ সালে "ওরা আমাকে ভাল হতে দিল না" চলচ্চিত্রে অভিনয়ের জন্য তিনি শ্রেষ্ঠ খলচরিত্রে অভিনেতা বিভাগে জাতীয় চলচ্চিত্র পুরস্কার অর্জন করেন।
আহমেদ ১৯৫৩ সালের ১৭ নভেম্বর তারিখে বাংলাদেশের খুলনা বিভাগের কুষ্টিয়ায় জন্মগ্রহণ করেন। তার জন্ম নাম হচ্ছে মিজানুর রহমান। শৈশবকাল থেকে তিনি থিয়েটারের প্রতি খুবই আগ্রহী ছিলেন। পরবর্তী তিনি কুষ্টিয়ার স্থানীয় একটি নাট্যদলের সাথে অন্তর্ভূক্ত হন। শিক্ষাগত যোগ্যতার দিকে থেকে তিনি বিএসসি বিভাগ নিয়ে উত্তীর্ণ হন।
১৯৭৮ সালে তৃষ্ণা চলচ্চিত্রে অভিনয়ের মাধ্যমে তিনি অভিনেতা হিসেবে আত্মপ্রকাশ করেন। কয়েক বছর পরে তিনি ঢালিউড চলচ্চিত্র শিল্পে অন্যতম সেরা একজন খলনায়ক হিসেবে নিজেকে প্রতিষ্ঠিত করেন। এছাড়াও তিনি তার নিজের চলচ্চিত্র প্রযোজনা সংস্থা "ফ্রেন্ডস মুভিজ" এর ব্যানারে বেশ কয়েকটি চলচ্চিত্র প্রযোজনা করেছেন।
মিজু আহমেদ পারভীন আহমেদকে বিয়ে করেন। এই দম্পতির তিন সন্তান। দুই মেয়ে কেয়া ও মৌ এবং ছেলে হারসাত।
তিনি ২৭ মার্চ ২০১৭ তারিখ ঢাকা থেকে ট্রেনে করে "মানুষ কেন অমানুষ" চলচ্চিত্রের শুটিং করতে দিনাজপুর যাওয়ার পথে মৃত্যুবরণ করেন।
কৌসলা কুরুপ্পুয়ারাচ্চি
অজিত কৌসলা কুরুপ্পুয়ারাচ্চি (; জন্ম: ১ নভেম্বর, ১৯৬৪) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। ১৯৮৬ থেকে ১৯৮৭ সময়কালে শ্রীলঙ্কা ক্রিকেট দলের পক্ষে ২টি টেস্টে অংশগ্রহণ করেছেন। এছাড়াও ঘরোয়া ক্রিকেটে কলম্বো ক্রিকেট ক্লাব ও নন্দেস্ক্রিপ্টস ক্রিকেট ক্লাবের প্রতিনিধিত্ব করেছেন কৌসলা কুরুপ্পুয়ারাচ্চি। দলে তিনি মূলতঃ বামহাতে ফাস্ট-মিডিয়াম বোলিংয়ে পারদর্শিতা দেখিয়েছেন। পাশাপাশি ডানহাতে ব্যাটিংয়ে সক্ষম ছিলেন।
১৯৮৫-৮৬ মৌসুম থেকে ১৯৯৩-৯৪ মৌসুম পর্যন্ত প্রথম-শ্রেণীর ক্রিকেটে পদচারণা করেন। ১৪ মার্চ, ১৯৮৬ তারিখে সফরকারী পাকিস্তানের বিপক্ষে ডন অনুরাসিরি ও রোশন মহানামার সাথে তাঁরও টেস্ট অভিষেক ঘটে। কলম্বো ক্রিকেট ক্লাব মাঠে অনুষ্ঠিত ৩ টেস্ট সিরিজের দ্বিতীয় টেস্টের প্রথম ইনিংসে পাঁচ-উইকেট নিয়ে সবিশেষ কৃতিত্ব প্রদর্শন করেন। তিনি একে-একে মুদাসসর নজর, মোহসিন খান, সেলিম মালিক, ওয়াসিম আকরাম, জুলকারনাইনকে আউট করার মাধ্যমে প্যাভিলিয়নে ফেরৎ পাঠান ও ১৩২ রানে গুটিয়ে ঐ সময়ে গুটিয়ে যাওয়া শ্রীলঙ্কার বিপক্ষে যে-কোন দলের সর্বনিম্ন রানে অল-আউট করানোয় জোড়ালো ভূমিকা রাখেন। খেলায় তাঁর বোলিং পরিসংখ্যান ছিল ৫/৪৪। ঐ খেলায় তাঁর দল ৮ উইকেটের বিশাল ব্যবধানে জয়ী হয়ে সিরিজে ১-১ ব্যবধানে সমতা আনে।
অভিষেক টেস্টেই ধারাভাষ্যকার ও ব্যাটসম্যান - উভয়ের কাছেই দূরূহ পরিবেশ সৃষ্ট করেন। শুরুতেই টেস্ট জগতে স্বপ্নীল যাত্রা শুরু করেন। দ্বিতীয় ইনিংসে রবি রত্নায়েকের নিখুঁত সহায়তা নিয়ে আরও দুই উইকেট পান। শ্রীলঙ্কা পাকিস্তানের বিপক্ষে টেস্ট ক্রিকেটে প্রথম জয়ের স্বাদ আস্বাদন করে। কিন্তু আঘাতের কারণে সিরিজের চূড়ান্ত টেস্টে অংশ নিতে পারেননি। দুঃখজনকভাবে তাঁর অন্য টেস্টটি ছিল পরের বছরের ১৬ এপ্রিল থেকে নিউজিল্যান্ডের বিপক্ষে যা বৃষ্টিবিঘ্নিত।
মিয়ানমারের পরিবহন ব্যবস্থা
মায়ানমার এর ভূমি ভাগের বেশির ভাগ এলাকা পাহার পর্বত ও অরন্য ভভূমি দ্বাার বেষ্ঠিত।এই কারনে দেশটিতে পরিবহন ব্যবস্থা গড়া কঠিন কাজ।মায়নমার স্বাধীনতার পর দেশটিতে দুটি পরিবহন মন্ত্রক ছিল।এই গুলি হল-
২০০৮ সালের ফ্রেবুয়ারীর হিসাব অনুয়ায়ি দেশটতে মোট ৫,০৯৯ কিলোমিটার বা ৩,১৬৮ মাইল রেল পথ রয়েছে।এই রেল পথ ১০০০ এমএম বা ৩ ফুট ৩.৩৮ ইঞ্চি গেজের বিশিষ্ট।বর্তমানে দেশটিতে রেল পথ পরিবহনের জন্য ব্যবহার করা বন্ধ আছে।
মায়ানমার সরকার বর্তমানে দেশটিতে রেল পথ ব্যবহারের উপযোগি করে তোলার চেষ্টা চালাচ্ছে।রেল পথকে আরও আধুনিক করার চেষ্টাও হচ্ছো।বর্তমানে ব্রড গেজ রেল পথ নির্মানের এপর যোর দেওয়া হয়েছে।দেশের রাজধানীর সঙ্গে অন্য শহর গুলির রেল যোগাযোগ গড়ার চেষ্টাও চলছে।
মায়ানমারে মোট ২৭,০০০ কিলোমিটার বা ১৬,৭৭৭ মাইল সড়ক পথ রয়েছে।এর মধ্যে ৩,২০০ কিলোমিটার বা ১৯৮৮ মাইল হল বেসরকারি সড়ক পথ।বাকি ২৩,৮০০ কিলোমিটার বা ১৪,৭৮৯ মাইল হল সরকারি সড়ক পথ।দেশের মহাসড়ক গুলি হল-
মহাসড়ক ১ (মায়ানমার) - এই মহাসড়কটি দেশের বৃহত্তম শহর ইয়াংগন থেকে দেশের রাজধানী শহর মন্দালয় পর্যন্ত গেছে।এই মমহাসড়কটি বাগো, টাউনগা, পরিনমান প্রভূতি শহর এর মধ্য দিয়ে গেছে।
মহাসড়ক ২ (মায়ানমার) - মহাসড়ক ২ দেশের বৃহত্তম শহর ইয়াংগন থেকে মন্দালয় পর্যন্ত গেছে।মহাসড়কটি পায়ার ও মাগরে শহরের সঙ্গে যুক্ত।
মহাসড়ক ৩ (মায়ানমমার) - এই মহাসড়কটি মায়ানমারের রাজধানী শহর মান্দালয় থেকে মমমুসে শহর নর্যন্ত গেছে।এই মহাসড়কটি চিন সীমান্ত পর্যন্ত গেছে।সড়কটি লাশিও শহরের সঙ্গে যুক্ত।
মহাসড়ক ৪ (মায়ানমার) - এই মহাসড়কটি মেকটিলা শহর থেকে টাচিলেইক শহর পর্যন্ত গেছে।সড়কটি থাইল্যান্ড সীমান্ত পর্যন্ত গেছে।কেনগটুনগ শহর এই মহাসড়ক এর সঙ্গে যুক্ত।
মহাসড়ক ৫ (মায়ানমার) - এই মহাসড়কটি টাউনগো থেকে হপোং পর্যন্ত গেছে।লইকার শহরটি এই মহাসড়ক এর সঙ্গে যুক্ত।
মহাসড়ক ৬ (মায়ানমার) - এই মহাসড়কটি ইয়ংগন থেকে পাথেইন পর্যন্ত চলে গেছে।
মায়ানমার এ মোট ১২ হাজার ৮০০ কিলোমিটার বা ৭ হাজার ৯৫৪ মাইল জলপথ রয়েছে।এই জল পথ নৌ চলাচলের জন্য প্রয়োজনীয় সংকেত ব্যবস্থা যুক্ত।জল পথ দেশটির অরন্য ভূমি থেকে কাঠ পরি বহনে গুরুত্ব পূর্ন ভূমিকা নেয়।
মায়ানমারে মোট ৬৯ টি বিমান বন্দর রয়েছে।এই দেশের প্রপান দুটি বিমান বন্দর হল ইয়ানংগন আন্তর্জাতিক বিমানবন্দর ও মান্দালয় আন্তর্জাতিক বিমানবন্দর।